Østerbro+lokale+nyheder

[[image:osterbro_wiki_topimage_00.jpg width="950" height="200"]]
= forside | arbejdsgrupper | vagtplanen | nyt medlem | butiksmøde | medlemsystem | faq = = =

=2018 - På vej mod nye tider=
 * ===Medlemsmøde i KBHFF 18.januar. Deltagerne diskuterede bl.a. forsøg med større valgfrihed. Østerbro kan måske blive forsøgskanin.===

KBHFF står i en krise. Siden 2012 er det gået nedad bakke med både medlemstal og posesalg. En mulig vej ud af krisen kunne være at give medlemmerne større valgfrihed. F.eks. ved at oprette en webshop og lade hvert enkelt medlem selv sammensætte sin "pose". På generalforsamlingen i november blev det besluttet af afprøve denne mulighed. Bl.a. fordi en medlemsundersøgelse har vist, at mange er interesseret i en mere fleksibel ordning. I praksis vil der ske det, at man i første omgang lader en eller flere afdelinger afprøve et nyt system. Østerbro er en velfungerende afdeling og kan derfor meget vel blive den afdeling, der først får mulighed for at blive webshop-kunde hos KBHFF. Men hvad siger medlemmerne på Østerbro?. 15 medlemmer var mødt frem til medlemsmøde 18. januar. Blandt dem var stemningen overvejende positiv. Som en deltager udtrykte det: "Det kunne være spændende. Personligt vil jeg gerne kunne vælge kålrabi fra". Et andet medlem var dog helt tilfreds med de mugligheder, der er i det nuværende løssalgs-sortiment. Andre udtrykte bekymring for, at det skal blive for besværligt for pakkevagter og indkøbsgruppe, og det blev foreslået, at de valgfri produkter bliver lagt oveni en basispakke. Hvordan får vi flere medlemmer? Sådan lød et andet spørgsmål, der blev lagt ud til diskussion. Der blev efterlyst mere omtale af KBHFF i medierne. Og der kom et konkret forslag om, at intromøderne annonceres i Østerbro Avis. Men i virkeligheden er problemet ikke at skaffe nye medlemmer, men at fastholde dem. Her lød et forslag, at vi kunne interviewe de udgående medlemmer om deres grunde til at forlade KBHFF. Det kunne skaffe os nyttig viden. Man kunne måske også tiltrække nye medlemmer, hvis vi inviterer flere ikke-medlemmer til vores arrangementer. Endelig blev det nævnt, at det er vigtigt at nye medlemmer føler sig velkomne. Der må være en fast procedure for integrering af nye medlemmer. Mødet blev indledt af Sara Ettlinger, der har siddet i den arbejdsgruppe, som har udarbejdet en ny forretningsplan for KBHFF. Hovedpunkterne i redningsplanen er at fremme salget ved at give medlemmerne større valgfrihed, salg gennem en webshop, ophæve kravet om frivilligt arbejde mod en merbetaling, ansættelse af teamkoordinatorer samt at organisere arbejdet på nye måder i butikkerne. |||| ||

=24. marts 2017 - Øko-strategier i det bæredygtige køkken 6.april= Efter successen med strikkeaftener i november og februar kan der strikkes bæredygtige karklude igen torsdag d. 6.april fra kl. 19 til 21 i Odensegade 6. Karkludene kan tages med hjem til brug i eget køkken eller blive solgt i butikken, overskuddet går til afdelingen.
 * ===Karkludestrikning===

Nybegyndere er velkomne
Der vil være strikkekursus for dem, der ikke har prøvet det før og der er et mindre antal ekstra pinde til rådighed. Medbring gerne: Strikkepinde og bomuldsgarnrester. Garnet behøver ikke være økologisk, da gammelt garn allerede har lavet sit miljøaftryk.

Tilmelding sker ved at sende en mail til lisbethvidal@mail.dk |||| || = = =12. marts 2017 - Åbent i påskeugen= Østerbro afdelingen holder åbent i påsken, dvs. der er kan bestilles og hentes grøntsager onsdag d. 12. april.
 * ===Påskeferie===

Easterweek on Østerbro
There will be vegetables as usual in easterweek, the shop is open on april 12th. |||| || = = =10. februar 2017 - Klimakunst med masker= Der var tekopper og bomuldsgarn i mange farver på bordene samt 12 par strikkepinde i aktion, da KBHFF 9.februar endnu en gang samlede strikkeglade medlemmer i Odensegade. Der blev strikket karklude i glade farver og smukke mønstre. Klimakunst i miniformat: for bomuldskarkludene kan erstatte supermarkedernes klude, som er fyldt med mikroplast. Oveni udvekslede deltagerne også alskens nyttige oplysninger om, hvordan man kan gøre sit køkken mere bæredygtigt.
 * ===Strikkeaften med gode råd til det bæredygtige køkken===

Her kommer nogle af de gode råd:
Kogevandet fra pasta og kartofler kan udmærket bruges til at skylle opvasken med, før den går i opvaskemaskinen. Stanniol behøver man kun til indpakning af varme og fedtede ting. Ellers går det fint med det svanemærkede madpapir. Eddike skal genbruges, når det har været brugt til rengøring og kalkrensning. Så tilbage i flasken med det. Og den skal selvfølgelig mærkes, så indholdet ikke ryger i maden. Det grønne husholdningsaffald kan opbevares i en kasse på altanen sammen med nogle kompostorme. Og efter nogen tid har ormene forvandlet det til den fineste pottemuld. Bor man i en etageejendom kan man indsamle løgene fra alle de krokus, påskeliljer m.m. som ellers havner i skraldespandene. De kan sættes ned i bedene omkring ejendommen. |||| || = =